Узэгугъур къогугъуж
«Щапхъэ зытрах сабий ансамбль» щIыхьыцIэр илъэситхукIэ зэрахьэну хуагъэфэщащ Жанхъуэтекъуэ жылэм Малкаров Хь. Ш. и цIэр зэрихьэу дэт школым и «Бай» студием (унафэщIыр Ахъмэт Эльвирэщ), Нарткъалэ дэт курыт еджапIэ №6-м и «Налкъут» театр студием (Тхьэгъэлэдж ФатIимэ), ЩIалэгъуалэмрэ ныбжьыщIэхэмрэ я творчествэм зыщрагъэужь центрым и «Искорки» къэфакIуэ гупым (Лъэпщ Иринэ), Май къалэм и прогимназие №13-м и «Феникс» уэрэджыIакIуэ ансамблым (Кан Еленэ).
Къыхэдгъэщынщи, мы иужьрейм и гъэсэнхэм район, республикэ зэхьэзэхуэхэм мызэ-мытIэу саугъэт нэхъыщхьэхэр къыщахьащ. Студием япэу къыщIигъэкIахэм ящыщщ урысей уэрэджыIакIуэ цIэрыIуэ хъуа Билан Димэ.
«Искорки» ансамблым мыпхуэдэ пщIэр ещанэу къылъос. Илъэси 10-м къриубыдэу абы къэфэным щыхуагъэсащ сабий 500-м щIигъу. Мы зэманым гупым хэтщ 60. УФ-м ЩIэныгъэмрэ егъэджэныгъэмкIэ и министерствэм къэрал политикэмкIэ и департаментым сабийхэм я Iэзагъэмрэ балигъхэм я лэжьыгъэмрэ гулъытэ къазэрыхуищIар гуапэщ.
НЫБЭЖЬ Таисэ.
